
DUBROVAČKO-NERETVANSKA ŽUPANIJA
OPĆINA VELA LUKA
Općinsko vijeće

KLASA: ________________
URBROJ: 2117-21-01
Vela Luka, _______________

Na temelju članka 78. Zakona o koncesijama (Narodne novine broj 69/17 i 107/20) i članka 29. Statuta Općine Vela Luka (Službeni glasnik Općine Vela Luka broj 11/21) Općinsko vijeće Općine Vela Luka je na svojoj ____ sjednici održanoj dana ______________ godine donijelo

ODLUKU o izmjeni i dopuni 
Srednjoročnog  (trogodišnjeg) plana davanja koncesija
za period 2022. do 2024. godine (Službeni glasnik Općine Vela Luka br. 16/21)

Članak 1.
(1) U Srednjoročnom (trogodišnjem) planu davanja koncesija za period 2022. do 2024. godine (Službeni glasnik Općine Vela Luka br. 16/21, dalje u tekstu: Plan) u članku 1., stavku 1., točka b) mijenja se i glasi:
„ U 2023. godini dat će se iz područja komunalnih djelatnosti jedna koncesija za djelatnost “komunalni linijski prijevoz putnika u cestovnom prometu”, s osnovnom namjerom uvođenja redovne cestovne linije do novog trajektnog pristaništa. Trajanje koncesije: 5 godina. Pravna osnova za davanje predmetne koncesije je Zakon o komunalnom gospodarstvu (NN 68/18, 110/18, 32/20), odnosno njegovi članci 24., 25., 33., 44.-47. Procijenjena godišnja naknada za koncesiju: 1.000,00 eura. Ne planiraju se rashodi u postupku davanja koncesije osim administrativnih.“

(2) U članku 1., iza stavka 1. dodaje se novi 2. stavak koji glasi:
„Ne postoje ugovori o koncesijama, koji istječu tijekom razdoblja na koje se odnosi ovaj Plan, stoga se  u istom razdoblju ne planira provedba novih postupka davanja tih koncesija.“

Članak 2.
(1) Ova Odluka stupa na snagu osmog dana od dana objave u »Službenom glasniku Općine Vela Luka«.
Predsjednik Općinskog vijeća:

 Zoran Manestar
Dostaviti:
- tajništvo
- objava u Službenom glasniku Općine Vela Luka
- Ministarstvo financija, Katančićeva 5, 10 000 Zagreb
- pismohrana


Obrazloženje

Na temelju članka 78. Zakona o koncesijama (Narodne novine broj 69/17 i 107/20) Općinsko vijeće Općine Vela Luka je donijelo Srednjoročni  (trogodišnji) plana davanja koncesija za period 2022. do 2024. godine (Službeni glasnik Općine Vela Luka br. 16/21). S obzirom na skoro puštanje u rad novog pomorsko-putničkog terminala u Veloj Luci, tim Planom je određeno da će se tijekom 2023.g. dati 2 koncesije (na 5 godina) za linijski prijevoz putnika u cestovnom prometu i da će godišnja naknada za svaku koncesiju biti 5.000,00 kuna.

Prilikom izrade analize davanja koncesije za linijski prijevoz putnika u cestovnom prometu na području Općine Vela Luka zaključeno je da nije potrebno davati 2 koncesije (na 5 godina) za predmetni  linijski prijevoz, nego da je dovoljna jedna koncesija. Također se godišnja naknada za predmetnu koncesiju predlaže povećati sa 5.000,00 kuna, na 1.000,00 eura. 

Predlaže se Općinskom vijeću donošenje ove Odluke.

